Jaloh
Jaloh saboh jeunèh bak kayèe nyang na di Acèh. Bak nyan meunyoe nibak klasifikasi jitamong lam genus salix, jeunèh bak jaloh nyan nakeuh Salix tetrasperma Roxb. atawa Salix sumatrana[1]. Bak jaloh jitimoh bak teumpat nyang leupie tanoh, lagèe bak binèh alue atawa bak binèh paya.
Lam bahsa Indonesia ngon Meulayu geukheun dedalu. Bak jih meubalôt kulèt leumiëk nyang na meu ie. Ukheue jih lagèe surabôt nibak uboe bak ngon na cit ukheue nyang jitimoh nibak dheuen nyan manyang. Bungong jih halôh, wareuna kuneng jitubiet meujunthoe nibak dheuen bak nyan.